

ที่ มท ๐๘19.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

เมษายน 2564

เรื่อง การจัดสรรงบประมาณรายจ่ายประจำปีงบประมาณ พ.ศ. 2564 งบเงินอุดหนุน เงินอุดหนุนทั่วไป โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าฟ้าฯ กรมพระศรีสวางควัฒน วรขัตติยราชนารี (งวดที่ ๑)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย รายละเอียดประกอบการจัดสรรงบประมาณฯ จำนวน 1 ชุด

ด้วยสำนักงบประมาณอนุมัติเงินจัดสรรงบประมาณรายจ่ายประจำปีงบประมาณ พ.ศ. ๒๕๖4 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น เพื่อจัดสรรเงินอุดหนุนให้แก่องค์กรปกครองส่วนท้องถิ่นประเภทเทศบาลตำบลและองค์การบริหารส่วนตำบล งบเงินอุดหนุน เงินอุดหนุนทั่วไป เงินอุดหนุนสำหรับสำรวจข้อมูลจำนวนสัตว์และขึ้นทะเบียนสัตว์ และเงินอุดหนุนสำหรับขับเคลื่อนโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าฟ้าฯ กรมพระศรีสวางควัฒน วรขัตติยราชนารี ในอัตราร้อยละ 75

กรมส่งเสริมการปกครองท้องถิ่น ได้จัดสรรงบประมาณรายจ่ายประจำปีงบประมาณ พ.ศ. ๒๕๖4 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุน เงินอุดหนุนทั่วไป เงินอุดหนุนสำหรับสำรวจข้อมูลจำนวนสัตว์และขึ้นทะเบียนสัตว์ และเงินอุดหนุนสำหรับขับเคลื่อนโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าฟ้าฯ กรมพระศรีสวางควัฒน วรขัตติยราชนารี (งวดที่ 1) โดยใช้ข้อมูลการสำรวจจำนวนสุนัขและแมวที่ได้รับรายงานในปีงบประมาณ 2563 (จำนวน 7,856,921 ตัว) เป็นเงินงบประมาณทั้งสิ้น 259,278,393 บาท ขอให้จังหวัดแจ้งองค์กรปกครองส่วนท้องถิ่นดำเนินการ ดังนี้

1. ตรวจสอบรายละเอียดประกอบการจัดสรรงบประมาณรายจ่ายประจำปีงบประมาณ พ.ศ. 2564 และเร่งรัดการบันทึกข้อมูลการสำรวจประชากรสุนัขและแมว ประจำปีงบประมาณ พ.ศ. 2564 รอบที่ 1   
ในระบบ Rabies One Data ที่เว็บไซต์ของศูนย์บัญชาการเพื่อการเฝ้าระวังโรคพิษสุนัขบ้า www.rabiesonedata.ku.ac.th ให้แล้วเสร็จภายในวันที่ ๓๐ เมษายน ๒๕๖4 โดยใช้บัญชีของผู้ใช้งานและรหัสผ่านประจำปีงบประมาณ พ.ศ. 2563 เพื่อเข้าใช้งานโปรแกรมการสำรวจประชากรสุนัขและแมว

2. การใช้จ่ายงบเงินอุดหนุนสำหรับขับเคลื่อนโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าน้องนางเธอ เจ้าฟ้าฯ กรมพระศรีสวางควัฒน วรขัตติยราชนารี เป็นค่าวัคซีนพร้อมวัสดุอุปกรณ์ในการฉีดวัคซีน ให้จัดซื้อจัดจ้างโดยถือปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 เพื่อให้ได้ผู้รับจ้างและมีวัคซีนพร้อมสำหรับการฉีดวัคซีนป้องกันโรคพิษสุนัขบ้า  
ในสัตว์ โดยคำนึงถึงประโยชน์สูงสุดของทางราชการและประโยชน์ที่ประชาชนจะได้รับเป็นสำคัญ สำหรับรายละเอียดคุณลักษณะวัคซีนป้องกันโรคพิษสุนัขบ้าสำหรับสัตว์ ภายใต้ข้อแนะนำของกรมปศุสัตว์ มีดังนี้

/(1) เป็นวัคซีน...

-2-

(1) เป็นวัคซีนที่ได้รับการขึ้นทะเบียนตำรับยาจากกระทรวงสาธารณสุข

(2) มีความคุ้มโรคในสัตว์ที่ได้รับการฉีดวัคซีนนานอย่างน้อย 1 ปี

(3) วันหมดอายุของวัคซีน ไม่น้อยกว่า 12 เดือน นับจากวันที่ตรวจรับ

(4) สามารถใช้วัคซีนป้องกันโรคพิษสุนัขบ้าในสุนัข แมว โค และกระบือ

(5) อุณหภูมิการเก็บรักษาอยู่ ในช่วง 2 - 8 องศาเซลเซียส

3. รายงานข้อมูลจำนวนประชากรสุนัขและแมว รวมถึงผลการจัดซื้อวัคซีน และการฉีดวัคซีนตาม QR Code ท้ายหนังสือฉบับนี้ ภายในวันที่ 31 พฤษภาคม ๒๕๖4 เพื่อเป็นข้อมูลประกอบการจัดสรรงบประมาณรายจ่ายประจำปีงบประมาณ พ.ศ. ๒๕๖4 เพิ่มเติม

ทั้งนี้ สามารถดาวน์โหลดสิ่งที่ส่งมาด้วยตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

โทร. 0 2241 9000 ต่อ 5407

ผู้ประสานงาน นางสาวภัชร์จิรัสม์ ธัชเมฆรัตน์/

นางสาวรัตนาภรณ์ สองแก้ว

ร.อสถ. .................................

ผอ.กสธ. ...............................

หน.กง.ปร. ............................

จนท. ....................................